Basketblog.gr | A1 | ΛΑΥΡΙΟ | Μουράτος: «Κοιτάμε μόνο ψηλότερα»
Ο νεαρός παίκτης του Λαυρίου, Βασίλης Μουράτος σχολίασε μέσω του blog του στον ΕΣΑΚΕ την αυριανή (15:30) αναμέτρηση της ομάδας του με τον Πανιώνιο.
https://www.basketblog.gr/μουράτος-«κοιτάμε-μόνο-ψηλότερα».html
06.03.2020 14:11 / Θάνος Σολούκος
Αναλυτικά το blog του Βασίλη Μουράτου στον ΕΣΑΚΕ:
Για αρχή θα ήθελα να αναφερθώ στο τελευταίο -εκτός έδρας- νικηφόρο αποτέλεσμα της ομάδας μας απέναντι στο Ρέθυμνο! Παρόλο που δεν πραγματοποιήσαμε την καλύτερη μας εμφάνιση επιθετικά καταφέραμε και δείξαμε χαρακτήρα στο τέλος και φύγαμε από εκεί νικητές δείχνοντας ότι η ομάδα έχει αποκτήσει «μέταλλο» και νοοτροπία νικητή!
Όσο για το επόμενο μας παιχνίδι απέναντι στον Πανιώνιο, νομίζω ότι το γεγονός ότι έφτασε ένα σουτ μακριά από το να κερδίσει την ΑΕΚ τα λέει όλα! Πρέπει να παρουσιαστούμε σοβαροί και αποφασισμένοι από το πρώτο λεπτό! Τις δυο βδομάδες αυτές δουλέψαμε αρκετά καλά τόσο στις αδυναμίες μας όσο και στα ατού του αντιπάλου!
Μοναδικός μας στόχος είναι η νίκη που θα μας εδραιώσει ακόμα πιο ψηλά στην βαθμολογία! Έχουμε κάθε δικαίωμα να κοιτάμε ψηλότερα και δεν το κρύβουμε γι΄αυτό πρέπει να δώσουμε συνέχεια στα νικηφόρα αποτελέσματα!
Περιμένουμε τον κόσμο μας όπως κάθε φορά να μας βοηθήσει και στο τέλος να πανηγυρίσουμε μαζί άλλη μια μεγάλη νίκη! Εις το επανιδείν!»